১২বি
১২বি (তামিল: 12 பி; বাংলা: ১২বি, একটি বাসের নম্বর) হচ্ছে ২০০১ সালে জীব দ্বারা পরিচালিত একটি তামিল ভাষার চলচ্চিত্র। চলচ্চিত্রটি বিক্রম সিং প্রযোজনা করেন এবং কাহিনী জীব এবং সুজাতা রঙ্গরজন লেখেন। চলচ্চিত্রটিতে শাম, জ্যোতিকা এবং সিমরান মুখ্য ভূমিকায় অভিনয় করেন, শামের চলচ্চিত্র ক্যারিয়ার এই ১২বি দ্বারাই শুরু হয়েছিলো। চলচ্চিত্রটিতে এছাড়া বিবেক, মুনমুন সেন এবং একটি বিশেষ চরিত্রে হিন্দি চলচ্চিত্র অভিনেতা সুনীল শেঠি অভিনয় করেন। চলচ্চিত্রটির সঙ্গীত পরিচালনার দায়িত্বে ছিলেন হরিষ জয়রাজ, যিনি মিন্নালেতে সঙ্গীত পরিচালনার কারণে খ্যাতি লাভ করেছিলেন। ২০০১ সালের ২৮ সেপ্টেম্বর তারিখে ১২বি মুক্তি পায় এবং মোটামুটি ব্যবসা করে।